తెలంగాణలో మహిళా తహసీల్దార్ దారుణహత్య WATCH LIVE TV
భారతీయులకు హాకీ జట్టు దీపావళి కానుక!
దీపావళి పర్వదినాన భారతీయులకు పండగ గిఫ్టులు ఒకదాని తరువాత మరొకటి వస్తూనే ఉన్నాయి.
TNN | Updated:
Oct 30, 2016, 09:35PM IST
దీపావళి పర్వదినాన భారతీయులకు పండగ గిఫ్టులు ఒకదాని తరువాత మరొకటి వస్తూనే ఉన్నాయి. శనివారం విశాఖలో ఐదు వన్డేల క్రికెట్ సిరీస్ ఫైనల్ మ్యాచులో భారత్ ఘన విజయం సాధించింది. కివీస్ పై విజయం సాధించి ఐదు వన్డేల సిరిస్ సొంతం చేసుకున్న టీమిండియా దాన్ని భారతీయులకు కానుకగా ఇచ్చింది. ఆదివారం నాడు హాకీ టీమిండియా కూడా మరో కానుకను అందచేసింది. మలేసియాలో జరిగిన ఆసియా చాంపియన్స్ ట్రోఫీ ఫైనల్ మ్యాచ్ లో మన హాకీ జట్టు పాకిస్థానుకు దిమ్మతిరిగే షాకిచ్చింది. ఈ మ్యాచులో 3-2 తేడాతో పాకిస్థాన్ జట్టుపై విజయం సాధించి విజేతగా నిలిచింది. మ్యాచ్ ఆరంభం నుండి మన ఆటగాళ్ల ముందు పాక్ ఆటగాళ్లు చిన్నబోయారు. ఆట ప్రారంభమైన తరువాత 18వ నిమిషంలో పెనాల్టీ కార్నరును గోల్ గా మలిచిన రూపిందర్ సింగ్ భారత్ కు అద్భుతమైన ఆరంభం అందించాడు. ఆ తరువాత మరి కొద్ది సేపటికే యూసఫ్ మరో గోల్ కొట్టడంతో రెండు పాయింట్ల ఆధిక్యంతో భారత్ నిలిచింది. కానీ, ఆ తరువాత తేరుకున్న పాక్ జట్టు తగిన రీతిలో బదులివ్వడానికి ప్రయత్నించింది. పాక్ జట్టు ఆటగాడు అలీమ్ పెనాల్టీ కార్నరును గోల్ గా మలిచాడు. దీంతో స్కోర్ 1-2కు చేరింది. కానీ, మన కుర్రాళ్లు పాక్ ఆటలను సాగనివ్వకుండా ఆటపై తమ పట్టును కొనసాగించారు. అమీ తుమీ అన్నట్లు సాగిన మ్యాచులో చివరకు 3-2 తేడాతో విజయం సాధించింది. కీలకసమయంలో తిమ్మయ్య తన గోల్ తో జట్టు విజయానికి తోడ్పడ్డాడు.